၁၉၈၇ မှာ Tina Lord ဟာ အတော်လေး ဘေးကျပ်နံကျပ်ဖြစ်ခဲ့တယ်။
ကြည့် ဒီရွှေတူးသမားဟာ ချစ်စရာ Cord Roberts ကို သန်းချီတဲ့ အမွေမရခင်
လက်ထပ်ဖို့ သေချာအောင်လုပ်ခဲ့တယ်။
ဒါပေမဲ့ Tina ဟာ သူ့ငွေကို သူ့ကိုချစ်သလောက်ကြီး
ချစ်တာကို Cord သိရှိသွားတဲ့အခါ
သူက သူမကို ပစ်ထားခဲ့တယ်။
Cord ရဲ့အမေ Maria ဟာ သူတို့တွေ
ပြန်မတွဲခင်အထိ ရင်တဖိုဖိုနဲ့လေ။
Maria က Max Holden ကို Tina ကို ဇာတ်လမ်းဆင်ဖို့ငှားပြီး
နောက် Tina ဟာ သူနဲ့ကိုယ်ဝန်ရှိနေမှန်းကို Cord မသိစေအောင်လုပ်ခဲ့တယ်။
ဒီတော့ Tina လက်ထပ်ထားပေမဲ့ Cord က သူမကို မချစ်ဘူးထင်ပြီး
Argentina ကို Max နဲ့ လေယာဉ်နဲ့ထွက်သွားခဲ့တယ်။
နောက်ဆုံးမှာ Cord ကဖြစ်ပျက်နေတာကို သိရှိပြီး
သူတို့နောက် အပြေးသွားပေမဲ့ အလွန်နောက်ကျသွားခဲ့ပါပြီ။
Tina ဟာ ပြန်ပေးဆွဲခံခဲ့ရပြီး
ဖောင်မှာ ချည်ကာ ရေတံတံခွန်ပေါ်က ပစ်ချခံရတယ်။
သူမနဲ့ ကလေးဟာ သေသွားတယ်လို့ မှတ်ယူရတယ်။
Cord ဟာ အနည်းငယ် စိတ်မကောင်း ဖြစ်ခဲ့ပေမဲ့
Kate လို့ခေါ်တဲ့
အင်မတန်တော်တဲ့ ရှေးဟောင်းသုတေသန ပညာရှင်နဲ့ ပြန်သက်သာလာခဲ့ပြီး
ခမ်းနားတဲ့မင်္ဂလာပွဲကျင်းပခဲ့တာ
သေရာက ပြန်လာပုံရတဲ့Tina ဟာ ကလေးပိုက်ရင်း ဘုရားကျောင်းထဲ ပြေးဝင်မလာခင်အထိပေါ့၊
"ရပ်စမ်း"လို့ သူမက အော်လိုက်တယ်။
"ငါသိပ်နောက်ကျသွားပြီလား၊
Cord ရေ ငါကအဝေးကြီးကလာခဲ့ရတာ၊
ဒီမှာ ရှင့်သားလေ"
ပရိတ်သတ်အပေါင်းရေ၊ ဒါကတော့
နှစ်ဆယ့်ငါးနှစ်ကြာတဲ့ ဘဝသရုပ်ဖော် ဇာတ်လမ်း "One Life to Live" က
အချစ်ဇာတ်လမ်းတစ်ခုကို မိတ်ဆက်ပေးထားပုံပါ။
(ရယ်သံများ)
ကဲ ဘဝသရုပ်ဖော်ဇာတ်လမ်းတစ်တွဲ ကြည့်ဖူးရင်
ဇာတ်လမ်းတွေနဲ့ ဇာတ်ကောင်တွေဟာ ချဲ့ကားပြီး ဘဝထက်ကို ပိုကြီးမားနိုင်တယ်၊
သင်က ဝါသနာပါသူဆိုရင် ချဲ့ကားတာက ပျော်စရာလို့ မြင်ပြီး
မဟုတ်ရင်တော့
ဖြစ်နိုင်တာက ဇာတ်ဆန်လွန်းတယ်၊ ခေတ်နောက်ကျတယ် မြင်တာပေါ့။
ဖြစ်နိင်တာက ဘဝသရုပ်ဖော်ဇာတ်လမ်းတွေကြည့်တာ
အချိန်ဖြုန်းတာ
၎င်းတို့ကြီးကျယ်မှုဆိုတာက သင်ခန်းစာတွေဟာ သေးငယ်တာ(သို့)တကယ်မရှိတာလို့ထင်တာပေါ့၊
ဒါပေမဲ့ ဆန့်ကျင်ဘက်မှန်တာလို့ ကျွန်မ ယုံကြည်တယ်။
လူမှုသရုပ်ဖော် ဇာတ်လမ်းတွဲဟာ ဘဝကို ရောင်ပြန်ဟပ်တယ်၊ ပိုပဲကြီးမားတာပါ။
ဒီတော့ သရုပ်ဖော်ဇာတ်လမ်းတွဲတွေကနေ သင်ယူနိုင်တဲ့ သင်ခန်းစာတွေရှိပြီး
ဒီသင်ခန်းစာတွေဟာ ဘဝသရုပ်ဖော်ဇာတ်အိမ်လိုပဲ
ကြီးမားပြီး သည်းထိရင်ဖိုဖြစ်ပါတယ်။
ကဲ ကျွန်မ အားပေးသူဖြစ်လာတာက "General Hospital" သမိုင်းမှာ အကြီးဆုံးကာလ
Luke နဲ့ Laura တို့ရဲ့ မင်္ဂလာပွဲရဲ့အဆုံးမီဖို့
သည်းအသန် ကားမှတ်တိုင်ကနေ အိမ်ကိုပြေးခဲ့တဲ့ နှစ်တန်းကတည်းကပါ
(လက်ခုပ်သံများ)
"As the World Turns" မှာ လက်ထောက် သရုပ်ဆောင်ရွေးသူ ဒါရိုက်တာအဖြစ်
ကျွန်မရဲ့ ရှစ်နှစ်တာကို သဘောကျခဲ့ပုံကို စိတ်ကူးကြည့်နိုင်ပါတယ်။
ကျွန်မရဲ့အလုပ်က ဇာတ်လမ်းတွဲစောင့်ကြည့်ရုံ
ဇာတ်ညွှန်းတွေဖတ်ပြီး
ဇာတ်လမ်းမှာပါဖို့ သရုပ်ဆောင်တွေကို အစမ်းလုပ်ခိုင်းတာပါပဲ။
ဒီတော့ ဒီကိစ္စ ကျွန်မသိတာပေါ့။
(ရယ်သံများ)
ဟုတ်ပါတယ်၊ ဘဝသရုပ်ဖော်ဇာတ်လမ်းတွေဟာ
ဘဝထက် ပိုကြီးမားပါတယ်။
ကြီးကျယ်တဲ့ ဇာတ်ဝတ္ထုဆန်မှုပါ၊
ဒါပေမဲ့ ကျွန်မတို့ဘဝတွေကို ပြင်းပြမှု နဲ့ ပြည့်စေနိုင်ပြီး လောင်းကြေးတွေကို
ဇာတ်ဝတ္ထုဆန်တာအဖြစ် ခံစားနိုင်ပါတယ်။
ကျွန်မတို့ဟာ ဒီဇာတ်ကောင်တွေလိုပဲ
ကံဆိုးမှုနဲ့ ပျော်ရွှင်နဲ့သံသရာလည်နေတယ်၊
ကျွန်မတို့ဟာ သတ်မှတ်အဆင့်တွေကိုကျော်၊ နတ်ဆိုးတွေကိုတိုက်ပြီး
လွတ်မြောက်မှုကို မမျှော်လင့်ပဲ တွေ့ကာ ဒါကို အထပ်ထပ်လုပ်ပေမဲ့
ဇာတ်လမ်းတွေလိုပဲ ဇာတ်ညွှန်းကို လှန်လို့ရပါတယ်၊
ဆိုလိုတာက ဘဝကနေ ရစ်လိုက်၊ကွေ့လိုက်
လှုပ်နေတဲ့ ပိတုန်းတွေလို
ဇာတ်ကောင်တွေဆီကနေ သင်ယူလို့ရတာပါ။
ကိုယ်ပိုင်ဘဝဇာတ်လမ်းတွေ ဖန်တီးဖို့
ဒီသင်ခန်းစာတွေကို အသုံးပြုနိုင်ပါတယ်။
ဘဝသရုပ်ဖော်ဇာတ်လမ်းတွေဟာ သံသယတွေကို တွန်းဖယ်ဖို့သင်ပေးပြီး
ရဲရင့်မှုနဲ့ အားနည်းချက်နဲ့
လိုက်ဖက်အောင်နေမှု၊ ဒဏ်ခံနိုင်မှုအတွက်
ကိုယ့်အစွမ်းအစကို ယုံကြည်စေပါတယ်။
အရေးအကြီးဆုံးက ကိုယ့်ဇာတ်လမ်းကို ပြောင်းလဲဖို့
ဘယ်တော့မှ နောက်မကျဘူးဆိုတာ ပြသပေးတာပါ။
ဒီတော့ ဒါနဲ့အတူ ဘဝသရုပ်ဖော် သင်ခန်းစာ တစ်ကို စလိုက်ရအောင်။
အညံ့ခံတာက ရွေချယ်မှုတစ်ခုမဟုတ်ပါ။
(ရယ်သံများ)
"All My Children" ရဲ Erica Kane ဟာ Scarlett O'Hara ရဲ့ နေ့ဘက် တင်ဆက်မှုပါ
အင်မတန်ကို အတ္တကြီးပေမဲ့
တကယ်ကျတော့ ခိုင်မာပြီး ရဲဝင့်တဲ့ မင်းသမီးတစ်ပါးပါ။
ကဲ တီဗီမှာ ၄၁ နှစ်အတွင်း Erica ရဲ့ အကျော်ကြားရှားဆုံး အခန်းက
တစ်ဦးတည်း တောအုပ်ထဲမှာ ဝက်ဝံကြီးနဲ့
ရုတ်တရက် ပက်ပင်းတွေ့တာပါ။
ဝက်ဝံကြီးကို အော်ဟစ်လိုက်တယ်
"နင် ဒါကို မလုပ်ရဘူးနော်"
ငါပြောတာ နားလည်လား၊
ငါ့နားကို မလာရဘူးနော်၊
ငါက Erica Kane
နင်က ရွံစရာအကောင်ကြီး။"
(ရယ်သံများ)
တကယ်ပဲ ဝက်ဝံကြီးထွက်သွားတယ်။
ဒီတော့ ကျွန်မတို့ကို သင်ကြားပေးတာက
အတားအဆီးတွေ ကြုံလာနိုင်ပေမဲ့
အရှုံးပေးမလား(သို့) ရပ်တည်တိုက်ခိုက်မလား ဆိုတာကို ကျွန်မတို့ ရွေးနိုင်တယ်။
Pandora ရဲ့ Tim Westergren ဟာ ဒါကို အများစုထက်ပိုသိတယ်။
သူ့ကို Silicon Valley ရဲ့ Erica Kane လို့တောင် ခေါ်လောက်တယ်။
Tim နဲ့ ပူးတွဲတည်ထောင်သူတွေဟာ ရံပုံငွေ
ဒေါ်လာ နှစ်သန်းနဲ့ ကုမ္ပဏီကိုစခဲ့တယ်
နောက်နှစ်မှာပဲ ငွေပြတ်သွားတယ်။
ဒီမှာ ကုမ္ပဏီများစွာ ပိတ်လိုက်ရပေမဲ့ Tim က တိုက်ဖို့ရွေးချယ်ခဲ့တယ်။
ကြွေးဝယ်ဒ် ၁၁ ခု အကုန်ကုန်သွားပြီး ဂဏန်းခြောက်လုံးစာ အကြွေးဖိစီးနေခဲ့တယ်၊
ဒါတောင် မလောက်သေးဘူ။
ဒီတော့ လခထုတ်ရက်ဆို နှစ်နှစ်တိုင်တိုင် နှစ်ပတ်တစ်ခါ သူ့ဝန်ထမ်းတွေရှေ့မှာ
မတ်တတ်ရပ်ပြီး သူတို့ရဲ့ လစာတွေကို စတေးခိုင်းခဲ့တယ်၊
ဒါက အလုပ်ဖြစ်ခဲ့တယ်။
လူ ၅၀ ကျော် က ဒေါ်လာ နှစ်သန်းကို ရွေ့ဆိုင်းပေးခဲ့ပြီး
ဆယ်စုနှစ်တစ်ခုအကျော်မှာ
Pandora ဟာ သန်းထောင်ချီတန်နေပါပြီ။
သင့်ရှေ့မှာရှိတာ ဘာကိုမဆို ကွေ့ပတ်(သို့)
ဖောက်ထွက်တဲ့ နည်းလမ်း တစ်ခုရှိတယ်လို့ယုံကြည့်တဲ့အခါ
ဒီစွန့်လွှတ်မှုက ရွေးချယ်မှုတစ်ခုမဟုတ်ဘူး၊
ဧရာမအတားအဆီးတွေကို သင်ကျာ်လွှားနိုင်တာပါ။
သရုပ်ဖော်ဇာတ်လမ်းက ယူလာတဲ့ သင်ခန်းစာနှစ်
သင့်အတ္တမာနကို စတေးပြီး ဘဝင်မြင့်စိတ်ကို ပစ်ချလိုက်ပါ။
ကဲ ဒါကတော့ လန့်စရာပဲ၊
လိုအပ်မှု(သို့) မှားတတ်မှုရဲ့ ဝန်ခံချက်တစ်ခုပါ။
ဖြစ်နိုင်တာက အထင်ခံချင်သလေက်
ကိုယ်ဟာ မထူဘူးဆိုတဲ့ ဝန်ခံချက်တစ်ခုဆိုတာတောင်ပါ။
The Bold and the Beautiful"က Stephanie Forrester ဟာ
သူမဟာ အသေကို ထူးပါတယ်လို့ ထင်ခဲ့တယ်။
သူမဟာ အတော် ထူးလွန်းတော့
တောင်ကြားထဲက အုပ်စုတ်ကုပ်စုတ်တွေနဲ့ ရောဖိုမလိုဘူးပေါ့၊
ဒါကို တောင်ကြား မိန်းကလေး Brooke သိစေခဲ့တယ်
ဒါပေမဲ့ တိုက်ပွဲရှည်ကြီးရဲ့ ၂၅ နှစ်နီးပါးအကြာမှာ
Stephanie ဟာ နေမကောင်းဖြစ်ပြီး Brooke ကို ဝင်ခွင့်ပေးခဲ့တယ်။
ပြင်ဆင်မှုတွေလုပ်ခဲ့တယ်
မဟာရန်သူတွေဟာ စိတ်တူကိုယ်တူ ဖြစ်လာခဲ့ပြီး
Stephanie ဟာ Brooke ရဲ့လက်ထဲမှာ ဆုံးခဲ့တယ်။
ဒီမှာ မှတ်သားစရာက
သင့်အတ္တမာနကို ချလိုက်ပါ
ဘဝဆိုတာ သင့်အကြောင်းမဟုတ်ဘူး။
ကျွန်မတို့အကြောင်း၊
ပျော်ရွှင်မှုနဲ့ ချစ်မေတ္တာကိုခတွေကြုံ ခံစားဖို့ အစွမ်းနဲ့
မိမိကိုယ်ကို အားနည်းအောင်လုပ်ပြီး
ကိုယ့်လုပ်တာတွေ၊ မလုပ်တာတွေအတွက်
တာဝန်ယူတဲ့အခါမှသာ လာတဲ့ တကယ့်ဖြစ်တည်မှုကို
တိုးတက်စေဖို့ပါ။
Starbucks ရဲ့ အလုပ်အမှုဆောင်ချုပ် Howard Schultz လိုပေါ့။
အလုပ်အမှုဆောင်ချုပ် အဖြစ် ဦးဆောင်ပြီးနောက်
Howard ဟာ ၂၀၀၀ ခုနှစ်မှာ ဖယ်ပေးခဲ့ကာ
Starbucks ကိုယ်တိုင်က အမြန်ပဲ အဆမတန်ချဲ့ေတာ့
ရှယ်ယာတန်ဖိုးတွေ ကျသွားတယ်
၂၀၀၈ မှာ Howard ပြန်ပါဝင်ခဲ့ပြီး
သူပထမဆုံးလုပ်ခဲ့တဲ့တစ်ခုက
ဝန်ထမ်း ၁၈၀၀၀၀ ကို တောင်းပန်ခဲ့တာပါ။
သူတောင်းပန်ခဲ့ပါတယ်။
ဒီနောက်တုံ့ပြန်မှုအနေနဲ့အကူအညီ၊ ရိုးသားမှုနဲ့ စိတ်ကူးတွေကိုတောင်းခဲ့တယ်။
အခုတော့ Starbucks ဟာ Howard ပြန်လာကတည်းက
အသားတင်ဝင်ငွေ နှစ်ဆကျော်ခဲ့သွားပါပြီ။
ဒီတော့ တစ်ချိန်လုံး မှန်ကန်၊ ဘေးကင်းဖို့ သင့်ဆန္ဒကို စတေးပါ။
ဒါက သင်တို့တစ်ယောက်ကိုမှ ကူညီမပေဘူး။
သင့်အတ္တမာနကို စတေးပါ။
ဘဝသရုပ်ဖော် သင်ခန်းစာ သုံး၊
ဆင့်ကဲပြောင်းလဲခြင်းက တကယ်ပါ။
သင်ဟာ တည်ငြိမ်တဲ့ဇာတ်ကောင်တွေဖြစ်ဖို့ မဟုတ်ပါဘူး။
တီဗီမှာ ငြိမ်တာက ငြီးငွေ့စရာနဲ့တူပြီး ငြီးငွေ့စရာက အထုတ်ခံရပါ။
ဇာတ်ကောင်တွေဟာ ကြီးထွား၊ ပြောင်းလဲသင့်ပါတယ်။
ကဲ တီဗီမှာ ဒီတက်ကြွတဲ့ ပြောင်းလဲမှုတွေဟာ
ကြမ်းတမ်းတဲ့ အကူးအပြောင်းတွေကို ဦးတည်တယ်၊
အထူးသဖြင့် ဇာတ်ကောင်တစ်ယောက်ကို မနေ့ကတစ်ဦးက သရုပ်ဆောင်တဲ့အခါနဲ့
ဒီနေ့အသစ်တစ်ဦး သရုပ်ဆောင်တဲ့အခါပါ။
ဇာတ်ဆောင်ပြောင်းတာဟာ ဇာတ်လမ်းတွေမှာတစ်ချိန်လုံးဖြစ်ပေါ်တယ်။
လွန်ခဲ့တဲ့ နှစ် ၂၀ ကျော်မှာ
မတူတဲ့သရုပ်ဆောင်လေးဦးက "General Hospital" က Carly Benson ရဲ့
တူညီတဲ့ အဓိက အခန်းမှာ ပါဝင်ခဲ့တယ်။
မျက်နှာသစ်တိုင်းဟာ ဇာတ်ကောင်ရဲ့ ဘဝနဲ့ စရိုက်ကို အပြောင်းအလဲကို အစပြုခဲ့တယ်။
ကဲ အဲဒီမှာ Carly ရဲ့ မရှိမဖြစ် အဖိုးတန် စိတ်ကူးတစ်ခုအမြဲရှိခဲ့ပေမဲ့
ဇာတ်ကောင်နဲ့ ဇာတ်လမ်းဟာ သူမကို သရုပ်ဆောင်သူ မည်သူမဆိုကို ပြုပြင်ခဲ့တယ်။
ဒီမှာက ကျွန်မတို့အတွက်ဆိုလိုတာပါ။
ကျွန်မတို့ဘဝမှာ မျက်နှာတွေလဲလို့မရပေမဲ့
ပြောင်းလဲဖြစ်ပေါင်နိုင်ပါသေးတယ်။
ကိုယ့်ခြေထောက်နားမှာ စက်ဝိုင်းဆွဲပြီး အဲဒီနေရာမှာ နေနိုင်တယ်၊
(သို့) အခွင့်အမ်းတွေဆီ မိမိဘာသာ ဖွင့်နိုင်ပါတယ်၊
သူနာပြုကျောင်းသူကနေ ဟိုတယ်ပိုင်ရှင်အထိ ဖြစ်သွားတဲ့ Carly လို၊
(သို့) Julia Child လိုပေါ့။
Julia ဟာ ဒုတိယကမ္ဘာစ် သူလျှိုတစ်ဦးပါ၊
စစ်ပြီးတော့ အိမ်ထောင်ကျပြီး ပြင်သစ်ကို ပြောင်းခဲ့ကာ
အချက်အပြုတ်ကျောင်း စမ်းကြည့်ဖို့ ဆုံးဖြတ်ခဲ့တယ်။
Julia သူမစာအုပ်တွေ၊ တီဗီပြပွဲတွေဟာအမေရိကန် ထမင်းချက်တွေကို လုံးဝပြောင်းပစ်လိုက်တယ်။
ကျွန်မဘဝမှာ အပြောင်းအလဲ စတင်ဖို့၊ ဆင့်ကဲဖြစ်ဖို့၊ ပြုပြင်ပြောင်းလဲဖို့
အစွမ်း ကျွန်မတို့အားလုံးမှာ ရှိတယ်။
ကျွန်မတို့ ရွေးချယ်မှုလုပ်ပေမဲ့
တစ်ခါတစ်လေ ဘဝက ကျွန်မတို့အတွက် ရွေးချယ်ပေးပြီး ကြိုတင်မသိရဘူးလေ။။
အံ့သြမှုက မျက်နှာကို ပစ်ဆောင့်တယ်
သင်ဟာ မြေမှာ ပြားပြားဝပ်၊ လေက ကုန်သွားပြီ။
ပြန်လည်အသက်သွင်းဖို့လိုတယ်။
ဒီတော့ ကံကောင်းတော့ ဘဝသရုပ်ဖော်ဇာတ်လမ်းရဲ့သင်ခန်းစာ လေး
ပြန်လည်ရှင်သန်ခြင်းက ဖြစ်နိုင်ပါတယ်။
(ရယ်သံများ)
(လက်ခုပ်သံများ)
၁၉၈၃ ခုနှစ်မှာ "Days of Our Lives"' Stefano DiMera ဟာ လေဖြတ်ပြီးသေခဲ့တယ်၊
ဒါပေမဲ့ တကယ်မဟုတ်ဘူး၊ အကြောင်းက
၁၉၈၄ မှာ သူကားဟာ ဆိပ်ကမ်းမှာ ထိုးဆင်းပြီး သေသွားတယ်၊
ဒါပေမဲ့ ၁၉၈၅ မှာ ဦးနှောက်အကျိတ်နဲ့ ပြန်လာတယ်လေ။
(ရယ်သံများ)
ဒါပေမဲ့ အကျိတ်က သူ့ကိုမသတ်နိုင်ခင်
Marlena က သူ့ကိုပစ်သတ်လိုက်ပြီး သူ့ရဲ့သေမင်းဆီ ဒလိမ့််ခေါက်ခွေးကျသွားတယ်။
ဒါနဲ့ နှစ် ၃၀ ကြာသွားတယ်။
(ရယ်သံများ)
ခန္ဓာကိုယ်ကို မြင်တဲ့အခါတောင်
ကျွန်မတို့ ပိုသိပါတယ်။
အကြောင်းပြချက်တစ်ခုနဲ့ ဖီးနစ်လို့ သူ့ကိုခေါ်တယ်။
ဒီမှာ ကျွန်မတို့အတွက် ဆိုလိုတာပါ။
ပြပွဲထုတ်လွှင့်နေသရွေ့တော့
(သို့) သင် အသက်ရှူသရွေ့တော့
ဘာမှ အမြဲတော့ မဟုတ်ပါဘူး။
ပြန်လည်ထမြောက်ခြင်း ဖြစ်နိုင်ပါတယ်။
ကဲ တကယ်ကျတော့ အသက်လိုပဲ ဘဝသရုပ်ဖော် ဇာတ်လမ်းတွေဟာ
အဆုံးမှာ ကြီးမားတဲ့ ဇာတ်သိမ်းပိုင်း ရောက်တာပါပဲ။
ကျွန်မပွဲ "As The World Turns" ကို ၂၀၀၉ ဒီဇင်ဘာမှာ CBS က ဖျက်သိမ်းတယ်။
နောက်ဆုံး ဇာတ်ဝင်ခန်းကို
၂၀၁၀ ဇွန်လမှာရိုက်ခဲ့တယ်။
ဒါက သေလုလု ခြောက်လပါ၊
ဒီရထားကို တောင်အလယ် တည့်တည့်ဆီ ကျွန်မစီးခဲ့တယ်။
စီးပွားပျက်ကပ်ကြီးအတွင်းမှာ ေရာက်နေခဲ့ပြီး
သန်းချီတဲ့လူတွေဟာ အလုပ်ရှာဖို့ ရုန်းကန်နေတာတောင်
အရာရာအဆင်ပြေအောင် တနည်းနည်း ကျွန်မ စဉ်းစားခဲ့တယ်။
ကလေးတွေကိုခေါ်ပြီး Brooklyn တိုက်ခန်းကနေ
Alabama က ယောက္ခမတွေဆီ
ပြောင်းခဲ့တယ်။
(ရယ်သံများ)
သုံးလအကြာမှာ ဘာမှ အဆင်မပြေခဲ့ဘူး။
ဒါက နောက်ဆုံးဇာတ်လမ်းတွဲ လွှင့်တာကြည့်တဲ့အချိန်ပါ၊
ကျွန်မသဘောပေါက်လိုက်တာက ဒီပွဲတင်မက ကျွန်မရော
အပြီးသတ်သွားတယ်ဆိုတာပါ။
အလုပ်လက်မဲ့ဖြစ်ပြီး ယောက္ခမအိမ်ရဲ့
ဒုတိယအလွှာမှာနေနေခဲ့တယ်၊
လူတစ်ယောက်ကို အတွင်းမှာ သေအောင်လုပ်ဖို့ လုံလောက်ပြီပေါ့။
(ရယ်သံများ)
ဒါပေမဲ့ ကျွန်မရဲ့ဇာတ်လမ်း ပြီးမသွားခဲ့တာ
ပြီးမသွားနိုင်တာ ကျွန်မသိခဲ့တယ်။
ဘဝသရုပ်ဖော်ဇာတ်လမ်းအကြောင်း ကိုယ်သင်ယူထားခဲ့သမျှကို ညှစ်ထုတ်ခဲ့ရတယ်၊
Erica လို ရဲရင့်ပြီး အညံ့ခံဖို့ ငြင်းဆန်ခဲ့ရတာပေါ့၊
ဒီတော့ နေ့တိုင်း တိုက်ခိုက်ဖို့ ဆုံးဖြတ်ချက်တစ်ခုချခဲ့တယ်၊
Stephanie လို အားနွဲ့အောင်လုပ်ပြီး
အတ္တမာနကို စတေးခဲ့ရတာပေါ့။
ပြည်နယ်တွေအနှံ့မျာ အကြိမ်များစွာ အကူအညီတောင်းခဲ့ရတယ်။
Carly လိုပဲ ပြုလွယ်ပြင်လွယ်ဖြစ်ဖို့၊
ကျွမ်းကျင်မှုတွေ၊ စိတ်နေစိတ်ထားနဲ့ အခြေအနေတွေကို ပြောင်းလဲဖို့လိုခဲ့တယ်၊
ဒီနောက် Stefano လို ကြံ့ကြံ့ခံနိုင်ဖို့နဲ့
ကျွန်မကိုယ်တိုင်နဲ့ အလုပ်ကို ဖီးနစ်စ်ငှက်လို
ပြာပုံက ပြန်ရှင်သန်ဖို့လိုခဲ့တယ်
နောက်ဆုံးမှာ လူတွေ့တစ်ခုဖြေခဲ့တယ်။
သတင်းနဲ့ဖျော်ဖြေရေးမှာ ၁၅ နှစ်ကြာအပြီ်း
အလုပ်လက်မဲ့ ကိုးလ၊
ပြီးတော့ ဒီလူတွေ့စစ်ဆေးမှုတစ်ခု၊
ဝင်ခွင့်အဆင့် ကမ်းလှမ်းမှုတစ်ခုရခဲ့တယ်၊
ကျွန်မအသက်က ၃၇ နှစ်၊
ကျွန်မက သေရှာက ပြန်လာခဲ့တာပေါ့
အဆုံးသတ်တစ်ခုနဲ့တူတာကို တွေ့ကြုံရမှာဖြစ်ပြီး
ဒါကို အစအဖြစ်ဖန်တီးဖို့ ရွေးချယ်နိုင်ပါတယ်။
ရေတံခွန်ကနေ အံ့ဖွယ် ရှင်ကျန်ခဲ့သူ Tina လိုမျိုးပေါ့၊
သည်းထိတ်ရင်ဖို့ အခန်းကို ထားခဲ့ရမှာ ကျွန်မ မုန်းလို့ပါ
Tina နဲ့ တို့တကယ် ကွာရှင်းခဲ့တယ်၊
ဒါပေမဲ့ ၂၀၁၂ ထုတ်လုပ်မရပ်ဆိုင်ခင်အထိ သုံးကြိမ် ပြန်လက်ထပ်ခဲ့တယ်။
ဒီတော့ သတိရပါ၊
သင့်ကိုယ်ထဲမှာ ထွက်သက်ဝင်သက်ရှိနေသရွေ့
သင့်ဇာတ်လမ်းကို ပြောင်းဖို့ ဘယ်တော့မှ နောက်မကျဘူး
ကျေးဇူးတင်ပါတယ်။
(လက်ခုပ်သံများ)